बायोमैट्रिक्स से हाजिरी लगवाने वाले जेएलएन के पीएमओ कौशिक एपीओ
जेएलएनअस्पताल में डॉक्टरों नर्सिंगकर्मियों को समय पर डयूटी पर बुलाने के लिए बायोमैट्रिक्स से हाजिरी करवाने वाले पीएमओ डॉ. अपूर्व कौशिक को राज्य सरकार ने एपीओ करके मुख्यालय जयपुर कर दिया है। कौशिक काे एपीओ करने के आदेश शुक्रवार को चिकित्सा विभाग निदेशालय के निदेशक ने जारी किए। देर रात तक यहां पीएमओ का चार्ज किसी को नहीं दिया गया था। चिकित्सा एवं स्वास्थ्य विभाग के निदेशक की ओर से शुक्रवार को जारी 2 लाइन के आदेशों में जेएलएन अस्पताल के पीएमओ डॉ. अपूर्व कौशिक को एपीओ करके मुख्यालय जयपुर करने के लिया कहा गया है। इस संबंध में पीएमओ अपूर्व कौशिक ने भी पुष्टि करते हुए कहा कि उन्हें एपीओ करने की जानकारी तो मिली है, मगर विधिवत आदेश अभी तक नहीं मिले हैं।
सरकार के आदेशों की पालना करूंगा
^अभीतक आधिकारिक आदेश नहीं मिले हैं। अपने परिचितों से ही मुझे इसकी जानकारी मिली है। सरकार के आदेशों की पालना करते हुए काम करूंगा। किसी भी विवाद को लेकर मुझे कुछ नहीं कहना। सरकार ने अभी तक कोई नया पीएमओ नियुक्त नहीं किया है। डॉ.अपूर्व कौशिक, निवर्तमान पीएमओ।
यह डॉक्टर थे विरोध में
जेएलएनअस्पताल के पीएमओ डॉ. अपूर्व कौशिक के के विरोध में डॉ. रामकिशोर, डॉ. कैलाश खोजा, डॉ. रामस्वरूप, डॉ. जेके टाक, डॉ. महेश पंवार, डॉ. सुष्मिता, ओमप्रकाश, भंवरलाल बारोडिया, सुनीता ईनाणिया, डॉ. विजय, डॉ महेश, डॉ. धर्मेंद्र डूडी, अनिता रामावत आदि ने केंद्रीय राज्य मंत्री को ज्ञापन दिया था। चिकित्सा राज्य मंत्री बंशीधर बाजिया को भी ज्ञापन दिया था।
एपीओ किया, जिम्मेदारी किसी को नहीं
^जवाहरलाल नेहरू अस्पताल के पीएमओ डॉ. अपूर्व कौशिक को निदेशालय के निदेशक द्वारा एपीओ किया गया है। फिलहाल यहां पीएमओ की जिम्मेदारी किसी को नहीं दी है। डॉ.सुकुमार कश्यप, सीएमएचओ नागौर।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva